เรื่องร้องเรียน: เป็นแบบนี้มานานมากแล้วครับ อยู่มาจะ5ปีแล้ว สภาพแบบไหนก็แบบนั้นครับ เข้ามาบำรุงซ่อมแซมก็แค่ให้มันผ่านๆไปแล้วก็เข้าโหมดเดิม คือนี่ยิ่งกว่าสลัมอีก สลัมบางที่ถนนหนทางยังดีกว่าที่นี่เลยครับ อย่าว่าแต่ช่วงล่างรถจะไม่ไหวเลยครับ ช่วงล่างคนก็เหมือนกัน ขอความอนุเคราะห์เข้ามาดูให้หน่อยครับ ไม่ไหวจริงๆครับ
การดำเนินการของเจ้าหน้าที่: กลุ่มงานสวัสดิการขอเรียนว่า คณะกรรมการอาคารสงเคราะห์ข้าราชการและลูกจ้างประจำของกรุงเทพมหานคร ได้เห็นชอบให้สำนักการโยธา ปรับปรุงซ่อมแซมอาคารสงเคราะห์ประเวศ ในภาพรวม โดยให้ซ่อมแซมโครงสร้างอาคาร ระบบสาธารณูโภคและสาธารณูปการ ซึ่งรวมทั้งการปรับปรุงถนนและพิ้นที่่ว่างระหว่างอาคารด้วย เพื่อให้มีสภาพพร้อมใช้งาน ซึ่งสำนักการโยธาได้ดำเนินการประมาณการในการจัดซ่อมเรียบร้อยแล้วและอยู่ระหว่างขอจัดสรรงบประมาณประจำปี พ.ศ. 2566 ทั้งนี้ เพื่อแก้ไขปัญหาความเดือดร้อนในเบื้องต้น สำนักงานการเจ้าหน้าที่ได้ประสานขอความอนุเคราะห์สำนักงานเขตประเวศแล้ว ซึ่งอยู่ระหว่างดำเนินการเบิกวัสดุอุปกรณ์เพื่อซ่อมแซมถนนที่เป็นหลุม เป็นบ่อ ให้ใช้ได้เป็นการชั่วคราวในระหว่างที่รอการปรับปรุงซ่อมแซมจากสำนักการโยธาในภาพรวมต่อไป
ความเห็นของผู้แจ้ง: อาคารสงเคราะห์ข้าราชการและลูกจ้างประจำกรุงเทพมหานคร (ประเวศ)
พื้นที่: แขวงประเวศ เขตประเวศ กรุงเทพมหานคร